Publication: Magyar Közlöny
Issue: MK-2004-3 (Year: 2004, Number: 3)
Era: 2004-2010
Section: [5. számú melléklet az 50/1998. (III. 27.) Korm. rendelethez]
Paragraph Index: 21

4. Az EKG-n elérhetõ szolgáltatások A felhasználók által az EKG-n elérhetõ szolgáltatások a következõ alapvetõ csoportokba sorolhatók: — Alapszolgáltatások = Kapcsolódási pont, hozzáférés, VPN létrehozása, = Help Desk (felhasználói támogatás), = Internet kapcsolódás, = Domain Name Service (DNS) szolgáltatás, = Címtár, = Mail relay, — Egyéb szolgáltatások = TESTA hálózatok elérése, = Kormányzati levelezõrendszer (csak kormányzati felhasználók számára), = Szerver Hosting. Az alapszolgáltatásként definiált szolgáltatások az EKG-hoz kapcsolódó felhasználók számára a kapcsolódás után automatikusan elérhetõvé válnak, bár bizonyos, a felhasználó szervezettõl függõ különbségek elõfordulhatnak (pl. az Internethez való hozzáférésben). 4.1. Kapcsolódási pont, illetve VPN-létesítés Az EKG szolgáltatások lényegi és alapvetõ szolgáltatása olyan kapcsolódási pont biztosítása, amelynek során lehetõvé válik az egyes felhasználók EKG infrastruktúrához való hozzáférése és zárt intraneten keresztüli kommunikációja. A kapcsolódás fizikailag E3 távközlési szabvány által meghatározott módon történik. A kapcsolatokban IP protokoll használatával zajlik a forgalom. Az EKG belsõ kommunikációja MPLS VPN Virtuális Magánhálózat (Multiprotocol Label Switching; Virtual Private Network) technológiával történik, amely az EKG csatlakozási felületétõl kezdve meghatározza az útválasztást, és biztosítja a felhasználói virtuális magánhálózatok (intranetek) bizalmasságát. E technológia garantálja a felhasználó számára biztosított sávszélességet, a hozzáférések kontrollját és a biztonsági irányelvek érvényesülését. Ennek segítségével zárt virtuális intraneteket lehet létrehozni, amelyet a hálózatgazda mûködtet, de a felhasználó (illetve egy kijelölt feladatgazda) adminisztrál (jogosultságkezelés). A kapcsolódás fõ paraméterei: a sávszélesség (általában 0,25—2 Mbps/intézmény), a közös VPN-ben résztvevõk száma és személye, valamint a kapcsolódási pont(ok) helye. Az EKG üzemeltetõje által az adott paraméterek szerint konfigurált VPN a felhasználói körön kívül esõ felhasználók számára nem elérhetõ, biztonságos kapcsolatot valósít meg. A VPN-ek bizalmasságát önálló biztonsági irányelvek (az egyes határ-útválasztókon beállított MPLS VPN szabályrendszerek) jellemzik. Ráhordó hálózat A kapcsolódás vidéki és egyes fõvárosi felhasználók esetén ráhordó (nem az EKG részét képezõ, jellenzõen távközlési szolgáltató által üzemeltetett) hálózat közbeiktatását igényli. A ráhordó hálózat feladata az intézmény és az EKG kapcsolódási pont közötti kapcsolat biztosítása. 2004/3. szám 4.2. Help Desk Az EKG-n keresztüli adatforgalmazás során hibák fordulhatnak elõ az üzemeltetõ által felügyelt hálózati aktív és passzív eszközökben. Az üzemeltetõ felügyeleti rendszere folyamatosan ellenõrzi a hálózati rendelkezésre állást, ezért egy esetleges hibát valószínûleg a felhasználók észlelése elõtt képes felfedni. Az üzemeltetõ egy ún. egyablakos Help Desk szolgáltatást biztosít a felhasználók számára szükséges kommunikációs lehetõségként, amelyen keresztül a hálózati mûködéssel, az egyes igénybe vett szolgáltatások paramétereivel kapcsolatos információkat, problémákat lehet jelezni az üzemeltetõ felé. 4.3. TESTA hálózatok elérése A TESTA (Trans-European Services for Telematics between Administrations) hálózat az Európai Unió adminisztrációja és a nemzeti kormányzatok elektronikus, extraneten történõ információcseréjét teszi lehetõvé. A szolgáltatás igénybevételéhez a felhasználó intézménynek már kiépített kapcsolatának kell lennie az EKG-hoz, mivel a TESTA kapcsolat is az EKG-n keresztül bonyolódik. Az TESTA hálózathoz való kapcsolódás elõtt az Európai Unió IDA-TESTA szervezete biztonsági szempontból auditálja az EKG-t. Ezt követõen a TESTA hálózat és az EKG között aTESTA szolgáltató bérelt vonali összeköttetést hoz létre, amelynek mindkét végén a vonali adatforgalmat titkosító kódoló eszközt helyeznek el. A kódoló eszközök a TESTA szolgáltató telepíti a Külügyminisztérium elosztópontjára, amihez közvetlenül kapcsolódhat a nem minõsített EU-dokumentumok fogalma. Az így kiépült csatornát EU adminisztráció menedzseli és finanszírozza az EKG és az TESTA hálózat között, amelynek ezen keresztül részévé válunk. Amennyiben egy adott feladatban (mint alkalmazás felhasználó) több nemzeti intézmény vesz részt, közülük ki kell jelölni egy feladatgazdát, aki mint felhasználó-koordinátor az adminisztratív kapcsolatot biztosítja az EU adminisztráció felé. 4.4. Internet-hozzáférés Az EKG-hoz csatlakozott felhasználók — kapcsolódási pontjukon keresztüli — Internethez való hozzáférése jellemzõen kétféle lehet, a felhasználó csoportjától függõen: — Az adott sávszélesség engedte kereteken belül korlátlan hozzáférés (a kötelezettek esetén), — Egyes protokollokra vonatkozóan átmenetileg korlátozott hozzáférés (a nem kötelezettek esetén). A korlátlan hozzáférés azoknak a felhasználóknak áll rendelkezésre, amelyek kapcsolódását az EKG-hoz jogszabályi kötelezettség írja elõ. Mivel számukra nincsen választási lehetõség az EKG-használatot (és így az Intenet-elérést) illetõen, teljes forgalmuk az EKG-n keresztül bonyolódik, korlátozás nélkül. Átmenetileg korlátozott Internet-hozzáférés egyes protokollok vonatkozásában: ilyen Internet-eléréssel rendelkeznek azok a felhasználók, amelyek kapcsolódása az EKG-hez nem kötelezõ jellegû (pl. önkormányzatok). Számukra a tevékenységükhöz szükséges, illetve általános célú (pl. híroldalak stb.) Internet forgalom mindenkor korlátlanul engedélyezett, ugyanakkor — átmenetileg, a terhelési csúcsok idején — a nagy sávszélesség-igényû tartalmak (pl. real audio, real video, ftp típusú letöltések) forgalma (a terhelés kezelhetõ szinten tartása érdekében) mindaddig alacsonyabb szinten priorizált.1 4.5. DNS (Domain Name Service) A DNS az EKG azon szolgáltatása, amely minden csatlakozott felhasználó számára domain-nevet, cím- és névfeloldást biztosít. A domain-név a felhasználó Internet Protokoll (IP) címének felel meg, annak egyfajta lefordított, szöveges megfelelõje. E szolgáltatáshoz kapcsolódóan kapnak a csatlakozó felhasználók saját IP-címet is, arra a hálózati pontra vonatkozólag (lehet ez az EKG csatlakozási pont vagy egy Web-szerver), amelynek „láthatónak” kell lennie a többi felhasználó számára. Az IP címekkel kapcsolatos allokációs és regisztrációs feladatokat az EKG hálózatgazda végzi. 4.6. Kormányzati levelezõrendszer A kormányzati levelezõrendszer kizárólag a kormányzati és országos hatáskörû szervek számára és azok között biztosított levelezõ szolgáltatás (jelenleg az X.400 szabvány szerint). A szolgáltatáshoz a kormányzati szervek minden egyéni felhasználója hozzáfér, és a rendszer rendeltetése szerint egymással ezen keresztül végzi levelezését. 1 A nem kötelezett, de csatlakozott szervezetekre is vonatkozik az EKG Biztonsági Szabályzata, amelynek értelmében az átmeneti korlátozás alatt sem vehetnek igénybe az EKG-n kívüli Internet-elérési lehetõséget. 2004/3. szám A kormányzati levelezõrendszer fejlesztési stratégiája szerint a rendszert kiváltják egy egységes, SMTP alapú levelezõ rendszerrel. Az átállási idõszakban az X.400-as leveleket gateway csatornázza be az új rendszer felhasználóihoz. 4.7. Kormányzati címtár A Címtár egyfajta kormányzati szintû központi adattár, amely a felhasználó szervezetek címtárainak egyesítésével tartalmazza az összes kormányzati munkatárs telefon, e-mail és egyéb elérhetõségi adatait. A Címtárat a jövõben nemcsak belülrõl (kormányzati EKG felhasználók), hanem — az adatvédelmi elõírásoknak megfelelõ korlátozott információtartalommal — az EKG-n kívülrõl is (állampolgárok) el lehet érni. A rendszer szintén elvi lehetõség biztosít a Címtáron belül a digitális aláíráshoz, illetve személyes titkosításhoz szükséges IPSec, illetve Nyilvános Kulcsú Infrastruktúra (Public Key Infrastructure, PKI) nyilvános kulcsainak tárolására is. A Címtár használhatóságának kulcskérdése a naprakész felhasználói adatok megléte, a folyamatos karbantartása, szinkronizáció. Ezt a feltételt, az ezzel kapcsolatos feladatokat a jövõben — a rendszeres aktualizálás érdekében — jogszabály keretében szükséges biztosítani, ugyanakkor a cél az is, hogy az egyes intézményi címtárakat a címtár alkalmazás automatikusan szinkronizálja a központi címtárral. 4.8. Mail relay A mail relay szolgáltatás olyan hálózati alapszolgáltatás, amely azt biztosítja, hogy a felhasználók az EKG-n kívülrõl érkezõ levelei biztosan eljussanak a címzetthez. Amennyiben a felhasználó saját mail-szervere mûködik, a levélforgalom azon keresztül bonyolódik, egyébként a mail-relay szolgáltatás bizonyos ideig (jelenleg 5 napig) tárolja a beérkezõ leveleket, amelyeket továbbít, ha a felhasználó szervere újra mûködik. 4.9. Hosting A hosting szolgáltatás lényege, hogy az EKG üzemeltetõje igény szerint felvállalhatja a csatlakozott intézmény szervereinek üzemeltetését az EKG központjaiban. A központban rendelkezésre álló nagyobb sávszélesség miatt az üzemeltetett szerver elérhetõsége, szolgáltatásminõsége javul, az intézmény és az EKG-hez közvetlenül vagy közvetve kapcsolódó külvilág (felhasználó) között. A szolgáltatás olyan, fõként ráhordó hálózaton keresztül csatlakozott felhasználók számára elõnyös, amelyek esetében a szerver eredeti üzemeltetési helyén rendelkezésre álló sávszélesség lényegesen kisebb, mint amit a központban biztosítani lehet. Az Államkincstár megyei kirendeltségeinél helyhiány a jellemzõ és ezért jelenleg probléma további szerverek elhelyezése. Így az EKG kifejezetten csak az összkormányzati célok megvalósításához szükséges szerverek elhelyezését támogatja jelenleg (szerver-hosting). A helyhiány feloldására irányuló kezdeményezések napirenden vannak, 2004 folyamán várható a szolgáltatás feltételeinek megteremtése.

Source: https://magyarkozlony.hu/hivatalos-lapok/c6df5e83f0bf37db3864f03b7fffa71d1e7b5f9b/dokumentumok/88e7f994cf7d3ce84a6055ab65f161970eeac31d/letoltes